b"\n_START_ARTICLE_\nMiguel Dur\xc3\xa1n Campos\n_START_SECTION_\nBiografia\n_START_PARAGRAPH_\nCec, a l'edat d'11 anys es trasllada amb la seva fam\xc3\xadlia a la localitat de Sant Boi de Llobregat. Als 21 anys va iniciar la seva activitat professional com a impressor de braille. Llicenciat en Dret per la Universitat Central de Barcelona, va obrir un bufet especialitzat en dret matrimonial i fiscal, accedint m\xc3\xa9s tard al c\xc3\xa0rrec de delegat territorial de l'Organitzaci\xc3\xb3 Nacional de Cecs d'Espanya a Catalunya. Des del 5 juny de 1986 va comen\xc3\xa7ar a dirigir l'Organitzaci\xc3\xb3. _NEWLINE_Quan el 1990 es van concedir llic\xc3\xa8ncies de televisi\xc3\xb3 privada i l'ONCE es va convertir en accionista de Telecinco, fou nomenat president de la cadena. Va compatibilitzar les dos ocupacions fins al febrer de 1993, amb el de president d'Onda Cero, cadena de r\xc3\xa0dio igualment participada en aquelles dates per l'ONCE. Durant aquest temps va participar en el programa Este pais necesita un repaso (1993-1994)._NEWLINE_El 13 de setembre de 1993 va dimitir com a director general de l'ONCE. Al llarg de la seva gesti\xc3\xb3 va diversificar l'activitat amb inversions en el camp de la comunicaci\xc3\xb3 (a m\xc3\xa9s de Telecinco i Onda Cero, l'Ag\xc3\xa8ncia Servimedia i els diaris L'independent i Diari de Barcelona ). El 15 maig de 1996 va ser rellevat com a President de Telecinco , despr\xc3\xa9s de l'adquisici\xc3\xb3 del 25% de l'accionariat per part del Grupo Correo, sent substitu\xc3\xaft per Alejandro Echevarr\xc3\xada._NEWLINE_El 1995 va presidir Hip\xc3\xb3dromo de Madrid, SA, societat gestora de l'Hip\xc3\xb3dromo de la Zarzuela, amb l'objectiu de rellan\xc3\xa7ar la  Quiniela H\xc3\xadpica . Nomenat assessor de Recreativos Franco, empresa de m\xc3\xa0quines escurabutxaques, entre 1995 i 2009 va ser secretari general de l'Associaci\xc3\xb3 d'Empresaris de M\xc3\xa0quines Recreatives._NEWLINE_El 1998, va ser imputat pel jutge Baltasar Garz\xc3\xb3n per un presumpte delicte fiscal i d'apropiaci\xc3\xb3 indeguda durant el seu mandat al capdavant de Telecinco. Per\xc3\xb2 l'Audi\xc3\xa8ncia Nacional en sent\xc3\xa8ncia del 19 d'abril de 2007 el va absoldre._NEWLINE_En els anys 2000 va liderar la Plataforma Unit\xc3\xa0ria de Encuentro para a la Democratizaci\xc3\xb3n de la ONCE (PUC), un moviment cr\xc3\xadtic amb la direcci\xc3\xb3 de la ONCE, en mans del grup Unitad Progresista (UP). Va conc\xc3\xb3rrer a les eleccions internes de l'organitzaci\xc3\xb3 el 2007, on va obtenir el 8% dels vots, davant del 87% d'UP._NEWLINE_El 2006, al costat del seu nebot Miguel \xc3\x81ngel Dur\xc3\xa1n, va obrir el despatx d'advocats Dur\xc3\xa1n & Dur\xc3\xa1n Abogados, dedicat a la defensa judicial d'afectats pel frau de les preferents, del Banco Popular i de Pablo Crespo al Cas G\xc3\xbcrtel."